มากินตอนเกือบ 11 โมง วันอาทิตย์ โต๊ะด้านในเต็มแล้ว 11.20 คือเต็มแล้วทุกโต๊ะ มีคนรอคิว 2-3 คิว มีคนทยอยมาสั่งกลับบ้านเรื่อยๆ ดังนั้นจะทำให้อาหารช้านิดหน่อย ดังนั้นถ้าจะเข้ามาแล้ว โทรมาสั่งไว้ที่เบอร์โทรได้ หรือโทรมาถามก่อนเข้ามาก็ได้ว่ามีของไหม ของอะไรหมดบ้าง

บรรยากาศในร้าน
ข้างในร้านมี 5 โต๊ะ ข้างนอกอีก 3 แต่ ร้อนคนเลยไม่ค่อยนั่ง ข้างในนั่งได้ประมาณ 16-18 ที่นั่ง ข้างนอกประมาณ 12 ที่นั่ง

ที่จอด
เข้ามาจอดในศาลเจ้าได้ แต่เข้ามายากมากถ้าไม่ชินทาง เพราะทางแถวนี้เป็นวันเวย์ และซอยเล็กมากๆ ที่จอดก็ไม่ค่อยมีเต็มตลอด แนะนำให้จอดแถวซอยท่าเรือบางพลีแล้วเดินเข้าตรอกทะลุมาจะดีกว่า

อาหารและเครื่องดื่ม
บนโต๊ะมีพริกน้ำปลากับต้นหอมถ้วยใหญ่ให้ นำ้ชาน้ำแข็งฟรี น้ำส้มขวดละ 25 บาท สั่งมาสองอย่าง กั้งกระเทียมกับกะเพรารวม อาหารทะเลสดมากกกกกกก กั้งกระเทียมรสอ่อนไปนิด กะเพรารวมรสจัดจ้าดมากเครื่องมาเต็ม ถ้าเอาไม่เผ็ดสั่งได้จ้า

บริการ
คนรับออเดอร์ ยิ้มแย้มแจ่มใสดี การทำเป็นไปตามลำดับที่สั่ง ไม่มั่วคิว ดีสุดๆ